Vihreällä palkilla on merkitty tarvittava pinta-ala 30 000 asukkaan alueelle, jos rakennetaan tiivistä kaupunkia. Punaisella palkilla on merkitty tarvittava pinta-ala, jos rakennetaan tyypillistä lähiötä.

Hups. Punainen palkki ei mahtunut kuvaan. Zoomataanpa vähän ulospäin.

Mutta miten tämä on mahdollista. Palkki ei vieläkään mahdu kuvaan. Yritetään vielä kerran.

Noin. Saatiinhan ne palkit mahtumaan samaan karttaan. Lähiörakentamisella tuollainen 700m leveä kaistale ulottuu Helsinki-Vantaan lentokentälle asti, jotta siihen saadaan mahtumaan 30000 asukasta. Sama asukasmäärä mahtuu tiiviisti rakennettuna monta kertaa Helsingin niemelle.

Laskuperuste: tiiviisti rakennetulla alueella (Punavuori, Harju, Kamppi) on rakennuskantaa noin 30000 asukasta per neliökilometri tiiviyteen (josta vaihteleva osa on käytetty työpaikoille). Lähiöissä rakennuskannan määrä on tyypillisesti noin 3000 asukasta per neliökilometri.

Edit: Minulta kyseltiin, mitkä alueet ovat tuon noin 3000 asukasta neliökilometriltä. Tässä lista:

Malminkartano, Länsi-Pakila, Paloheinä, Oulunkylä (Patola, Veräjämäki), Malmi (Ylä+Ala-Malmi), Tapaninvainio, Suutarila, Puistola, Tapulikaupunki, Heikinlaakso, Jakomäki, Tammisalo, Länsi-Herttoniemi, Yliskylä, Vartioharju, Puotinharju, Meri-Rastila, Kallahti.

Yli tuon rajan yltävät muun muassa >3000: Kannelmäki, Veräjälaakso (Oulunkylässä) 4000, Latokartano 4000, Pihlajamäki ~5000, Pihlajisto ~4000, Pukinmäki 4000, Ylä-Malmi 7000, Tapanila (4000), Herttoniemenranta (9000), Roihuvuori (5000), Puotila (5000), Itäkeskus (4000), Myllypuro (4500), Mellunkylä kokonaisuudessaan (3600), Aurinkolahti (5500), Rastila (4000)

Alle jäävät esimerkiksi: Konala, Tali, Maununneva, Hakuninmaa, Kuninkaantammi, Torpparinmäki, Itä-Pakila, Viikinmäki, Alamalmi, Kulosaari, Jollas, Hevossalmi, Marjaniemi

Ja täsmennetään vielä sen verran, että kaikkien ei tietenkään tarvitse asua tiiviissä kaupungissa. Moni haluaa asua lähiössä ja hyvä niin. Nyt on kyse siitä, että meillä on rakennettu pelkkiä lähiöitä viimeiset 50 vuotta ja meillä on ihan liian vähän tiivistä kaupunkia – verrattuna siihen kuinka moni sellaisessa haluaa asua.

Vai haluatteko te lukijat kieltää tiiviiseen kaupunkiin haluavilta sen mahdollisuuden?